cyanic-selkie/wikianc huggingface dataset:
בן מילר
ביוגרפיה
מילר למד בבית הספר המקומי בנאנטוויץ' "Malbank School and Sixth Form College". אחר כך למד מדעי הטבע בקולג' סט קתרין באוניברסיטת קיימברידג'. בתקופת לימודיו השתתף בהצגות תיאטרון עם רייצ'ל וייס וגם יצא איתה. הוא המשיך ללמוד בקיימברידג' לדוקטורט בנושא פיזיקה של מצב מוצק.
הפקה
ב-2006 ביים מילר את פרק הפיילוט שהפך לפרק הראשון בסדרה "סקסונדייל" בכיכובו של סטיב קוגן. יחד עם אלכסנדר ארמסטרונג הקים מילר חברת הפקה בשם "Toff Media".
פסגת קראון
פסגת קראון היא הפסגה הגבוהה ביותר ברכס מארסקוט.
פסגת קראון ממוקמת 7.17 קילומטרים צפונית-מזרחית מהר איגנאטייב;
מקור השם
שמה של הפסגה ניתן לה בשנת 1946, על ידי סקר שטחי חסות איי פוקלנד, לאחר הסקר שערכו באזור.
מרקו קוך
2016
באולימפיאדת ריו דה ז'ניירו (2016) סיים קוך פעמיים במקום שביעי במשחה ל-200 מטר חזה בתוצאה של 2:08.00 דקות ובמשחה שליחים 4x100 מטר מעורב בתוצאה של 3:33.50 דקות, את סגנון החזה הוא שחה ב"זינוק שליחים" בתוצאה של 59.63 שניות.
רם רון
ביוגרפיה
שימש כאחראי על הקמת מרכז בק למדע בהר החוצבים וכיהן כמנכ"ל החברה המנהלת של המרכז.
פ"ו נרסימהה ראו
בתקופת שלטונו בראש ממשלה התרחשו אירועים משמעותיים בתולדות ארצו. ראו הוביל מפנה מהדגם הכלכלי המעורב, עם דגש על התעשייה, מיסודו של ג'ווהרלל נהרו אל דגם של כלכלת שוק. היה עד לצמיחת אופוזיציה ימנית חזקה בראשות מפלגת BJP "בהראטיה ג'נאטה" שקראה תגר על שלטון הקונגרס הלאומי שמשל בהודו רוב השנים אחרי 1947. רסימהה ראו נפטר בדצמבר 2004 בניו דלהי אחרי שלקה באוטם שריר הלב. גופתו נשרפה בהיידראבאד ב-25 בדצמבר 2004.
אתנוגרפיה פמיניסטית
אודות שיטת המחקר
אתנוגרפיה כוללת הן את תהליך המחקר, עבודת השדה, והן את התוצר הכתוב שלו. התוצר הכתוב הוא טקסט המציג לציבור את התהליך וממצאיו, בדרך כלל כדו"ח מחקר, עבודה אקדמית, מאמר או מונוגרפיה, והוא כתוב על פי הכללים הנהוגים באקדמיה. מטרת האתנוגרפיה היא תיעוד תופעות בזמן התרחשותן, ותיעוד תפיסת העולם של מושא המחקר בהקשר לעולם היומיומי בו הוא חי, לחברה ולתופעות. מטרת המחקר היא ראיית המכלול של תופעה על מורכבותה ומשמעויותיה הסמליות. האנתרופולוג והסוציולוג כותבים אתנוגרפיה (אתנוס = עם או שבט, גרפיה = תיאור, כתיבה), כלומר, תיאור ופרשנות של קבוצה אנושית או של מערכת תרבותית מקיפה.
כתיבה אתנוגרפית, ספרות וכתיבה נשית
כתיבה מחקרית קרובה לסגנון אמנותי ספרותי נדירה בארץ, ומעטים החוקרים שכותבים כך. החוקרים הישראלים מעדיפים לכתוב בהתאם למסגרת הדיווח האקדמי במדעי החברה, המכיר במחקר איכותני כפרדיגמה מחקרית לגיטימית. יחד עם זאת, טקסטים בעלי צורות אחרות יכולים להרחיב את אפשרויות הביטוי והייצוג של מורכבות עולם התופעות.
אתנוגרפיה פמיניסטית ישראלית
גישתן ה"נשית" של האנתרופולוגיות ניכרה בדגש ובחשיבות שניתנו לתיעוד של פרטי פרטים בחיי קהילה ומשפחה, בהתמקדות בקבוצות ובקהילות פריפריאליות ו/או מודרות, ובמעורבות חברתית ויישומית. עבודתן מימשה את תפיסת המחקר הפמיניסטי כמסתמך על התנהגות, פעולות, חוויות, רגשות ומחשבות, כפי שהם נחווים על ידי הנחקרות והחוקרות.
פנינה מוצפי-האלר
דרך סיפוריהן של הנשים, מוצפי- האלר מבקשת לאתגר את המושגים המרכזיים של השיח המקובל. השיח הציבורי הישראלי מאופיין בדימויים חד־ממדיים על החיים בעיירות פיתוח – שיח המשכפל קלישאות המתמקדות בעוני, אבטלה, תלות בממסד, עילגות והתחזקות דתית. גם הכתיבה האקדמית המתייחסת לחיים בשוליים לא מתעדת את חיי היום- יום, ובעיקר לא את חיי הנשים המזרחיות. הספר מציב את העיירה כמרכז ולא כשוליים, כשהאנשים שחיים בה קובעים את מושגי השיח, משמיעים את קולם, מגדירים את חייהם ולא מיוצגים על ידי תפיסות חיצוניות, פטרוניות ומתנשאות. היא מאפשרת לאנשים להישמע במילים שלהם. היא מתייחסת לנשים לא כאובייקטיות, מושא המחקר, אלא כסובייקטיות, המייצרות ידע חברתי, ידע הנסתר מעיניהם של בעלי הכוח. האתגר המחקרי הוא לחשוף ידע זה ולהצביע על אופני היווצרותו, לחלץ את הידע המושתק דרך הפרטים הקטנים, היום- יומיים.
תמר אלאור
המחקר מתקיים "בבית" ולא בחברות זרות. היא והמשתתפות במחקר ממוקמות משני צידיו של מתרס חברתי, אידאולוגי ופוליטי. מצב זה יוצר שיח טעון האוסף אל תוכו את החיים הפרטיים והציבוריים. היא מתייחסת להקשר של תקופת המחקר: התצפית בקהילה ציונית דתית נערכה לפני רצח רבין, והניתוח והכתיבה אחריו ותחת השפעתו.
צ'ארלס קווארד
ביקורו במדינת ישראל
בשנת 1962, במהלכה יצא להקרנה סרט הקולנוע "הסיסמה היא גבורה". כתבה אישה בריטית בשם אן רוס מכתב לנשיא מדינת ישראל יצחק בן-צבי בו הציעה להזמין את קווארד לביקור בישראל. המכתב הועבר למשרד ראש הממשלה ובהשפעתו החליטה הפדרציה הציונית בבריטניה לארגן את הביקור. שגרירות ישראל בלונדון דאגה למימון הנסיעה. ב-3 בנובמבר 1962 הגיע צ'ארלס קווארד לישראל. בנמל התעופה בלוד קיבל את פניו חברו לשבי יצחק פרסקי.
פייסל עזאיזה
ביוגרפיה
לאורך השנים מילא מגוון תפקידים ציבורים: ב-1991 היה ממייסדי עמותת סיכוי - לקידום שוויון אזרחי, בשנים 1995 עד 1998 שימש יועץ וסגן נשיא בקרן אברהם. שימש חבר הנהלת הקרן החדשה לישראל. בשנים 1998 עד 2001 כיהן כראש מועצת דבורייה, במקביל שימש דובר ועדת המעקב העליונה של הציבור הערבי בישראל. בשנים 2001 עד 2003 כיהן כיו"ר דירקטוריון החברה למתנ"סים, הוא היה בכך הערבי הראשון לכהן כיו"ר חברה ממשלתית. בשנים 2002 עד 2009 עמד בראש המכון היהודי-ערבי באוניברסיטת חיפה. משנת 2005 מכהן בחבר הנאמנים של מכון מופ"ת. משנת 2007 מכהן בדירקטוריון בנק ערבי ישראלי. שימש חבר ועדת פרס סוקולוב וחבר ועדת אות הנשיא למתנדב. בשנים 2005 עד 2011 שימש חבר בוועדה לבדיקת מינויים בחברות ממשלתיות והיה בכך לערבי הראשון המכהן בוועדה. בשנת 2013 מונה לחבר בוועדת המינויים בראשות נציב שירות המדינה.
דלקת מפרקים פסוריאטית
4 מעכבי פוספודיאסטרז
אפשרות טיפול ראשונה במחלקה לטיפול בדלקת מפרקים פסוריאטית, apremilast הוא מעכב מולקולה פוספודיאסטרז-4 שאושר לשימוש על ידי ה-FDA בשנת 2014. על ידי עיכוב PDE4, אנזים המפרק מונופוספט אדנוזין מחזורי, רמות ה-CAMP עולות, מה שמביא לוויסות למטה של גורמים פרו-דלקתיים שונים, כולל TNF-α, אינטרלוקין 17 ואינטרלוקין 23, כמו גם לוויסות-up של גורם אנטי-דלקתי אינטר-דלקין 10.
האג'י גיראי הראשון
מוצאו של האג'י גיראי
מה שיוצא די בוודאות ממקורות שונים הוא שהיה "עצם לבנה " ( ak süyek - אק סוייק), כלומר נצר של ג'ינגיס חאן.לפי אחת מגרסאות אילן היוחסין שלו, דור 11 לצאצאיו של ג'ינגיס חאן, דרך נכד של זה, טקה טימור, אחד מבניו הצעירים של ג'וצ'ה ח'אן. היו השערות שקישרו אותו ייחוס ישיר לח'אן טוכטמיש המפורסם. כך למשל, הפנקס הגנאלוגי הנמצא במנזר סטארושבסקי המציין כי היה כביכול בנו של דוולט ברדי, שהיה כביכול בנו של ג'אבר ברדי וצאצא של טוכטמיש. בשנת 1395 טוכטמיש היה פליט בליטא כאורחו של הדוכס הגדול ויטאוטאס הגדול שבעזרתו ניסה לחזור להנהגת אורדת הזהב, אך הובס בקרב וורסקלה ב-1399 על ידי יריביו הנתמכים בידי טימור לנג: טימור קוטלוג חאן והאמיר ידיגה. גם דוולט ברדי עצמו גלה בליטא וזכה לאירוח הדוכס הגדול. כרוניקנים פולנים אחדים כתבו שהאג'י גיראי נולד בטראקאי, בליטא, וסברו גם הם שהיה בנו או נכדו של טוכטמיש. גם בתעודה שנכתבה על ידי נכד, שנקרא גם הוא האג'י גיראי, משנת 1529, מצוין כי משפחתם יוצאת חלציו של טוכטמיש. קרים עצמה נקראה תכופות על ידי הטטרים נוגאי "ארץ טוכטמיש".
אולם ההשערה הסבירה ביותר, המבוססת, בין היתר, על הכרוניקות של אבולגאזי בהדור ח'אן (מאה ה-17) בספרו "שג'רה אי טורק ("הגנאלוגיה של הטורקים"), כמו כן מואיז אל אקסב ועבד אל גאפר קירימי, האג'י גיראי היה בנו של גיאת' א-דין או גיאסאדין ( غیاث الدین, שם שמשמעותו בערבית "הגנת הדת"), בן של טאש טימור או באש טימור, שנמצא עם טוכטמיש בקרבה רחוקה. אכן על מטבעות שהנפיק האג'י גיראי עצמו, שמו מופיע כ"א-סולטאן האג'י קריי אבן גיאת'-א-דין , אותו באש טימור או טאש טימור היה נסיך טטרי שהגיע מאורדת הזהב ושלט לזמן מה בחצי האי קרים, שבה אף הנפיק מטבעות -דרהם- של עצמו בשנים 1395-1394.
קבוצת XT
היסטוריה
חברת "אקס.טי. הולדינגס" הוקמה בנובמבר 2007 תחת השם "עופר הולדינגס גרופ". בדצמבר 2007 רכשה כ-22.5% בחברת הנדל"ן חבס. עד שנת 2012 החברות שבקבוצה נקראו על שם משפחת עופר. הן מותגו מחדש בשם XT על מנת למנוע בלבול באמצעי התקשורת עם חברות אחרות מקבוצת "עופר השקעות" שנמצאת בשליטתה של אשת העסקים ליאורה עופר.
אוטובוס תלמידים
בארצות הברית וקנדה
סוג B ("משולבת")
עמנואל אונגרו
ביוגרפיה
ב-21 בדצמבר 2019 נפטר עמנואל אונגרו בפריז, והוא בן 86.
יחסי מקסיקו–שווייץ
היסטוריה
בשנת 2016 חגגו שתי המדינות 70 שנה ליחסים דיפלומטיים. בשנת 2017 התגוררו במקסיקו כ-5,200 אזרחים שווייצרים.
חינוך
Colegio Suizo de México, הוא בית ספר יסודי ותיכוני שווייצרי במקסיקו, שמעניק חינוך למשפחות השווייצרים הגולה; יש לו קמפוסים בקוארנבקה, מקסיקו סיטי, וקרטרו.
חנקני העצים
חנקני העצים (שם מדעי: Tephrodornithidae) היא משפחה של ציפורי שיר הקרובה לחנקניים ובעבר הייתה חלק מהם, אך הופרדה. ישנם גם חוקרים הטוענים שמשפחה זו צריכה להיות תחת המשפחה וונגיים מהאי מדגסקר.
ג'ון קרופר
שנותיו הראשונות
קרופר נולד בכפר גִּיסְבּוֹרוֹ (Guisborough) שבמחוז יורקשייר ב-17 בספטמבר 1864 לאדוארד ותאודוסיה קרופר. גדל והתחנך בליברפול שבמחוז מרזיסייד ולאחר סיום לימודיו בבית הספר צ'רטרהאוס, שבמחוז סארי, התקבל ללימודי רפואה באוניברסיטת קיימברידג'. בשנת 1891, לכשסיים את לימודי הרפואה, פנה להתמחות באופתלמולוגיה.
פעילותו בארץ ישראל
תרומתו של ג'ון קרופר בלטה בתחומי מיקרוביולוגיה נוספים. במהלך שהותו בארץ ישראל תיאר את המקרה הראשון של קדחת חוזרת אנדמית (קדחת המערות). תיאורו כלל גם תצפיות מיקרוסקופיות של חיידקי הסוג Borrelia, גורמי המחלה, בדם נער ירושלמי. כמו כן דיווח לראשונה על המצאות חולי גחלת בארץ ישראל ואבחן מחלות זיהומיות נוספות, כגון: אמביאזיס (Amoebiasis) הנגרמת כתוצאה מהדבקות בטפיל המעיים Entamoeba histolytica, שחפת הנגרמת כתוצאה מהדבקות בחיידקי Mycobacterium tuberculosis ועוד. לעיתים תכופות נהג לשלוח דגימות וממצאים מעבדתיים לאישור מומחים בבריטניה ובלבנון.
חיים פרטיים
ג'ון קרופר היה בעל כישורים מגוונים ובנוסף להיותו רופא וחוקר עסק רבות גם בפיתוח וייעול אביזרים רפואיים שונים, דוגמת: מצבט מיוחד לטיפול בגרענת וסד לקיבוע עצם השכם. פרט לכך היה אמן חובב שקיבל פרסים רבים על ציוריו ורישומיו וגם נהג נלהב שרכש את אחת המכוניות הראשונות במקום מגוריו. בשנת 1909 אף רשם פטנט על אמצעי לייעול תהליך הגיפור של צמיגי רכב ממונע.
יחסי טורקיה–צרפת
יחסי סחר
עד לאחרונה, טורקיה עדיין משכה נתח צנוע במגמות השקעות זרות ישירות בעולם, אם כי צרפת ושמות המותגים הביתיים שלה היו נוכחים באופן ניכר במניה זו מאז שנות ה-60. ה-FDI הצרפתי עלה החל מהמחצית השנייה של שנות ה-80 במהלך שנבלם באופן זמני על ידי אותם משברים פיננסיים של 2000–2001. בתקופה של 1980–2000 הייתה צרפת באופן מצטבר המשקיעה הזרה הראשונה בטורקיה, והשקיעה שווי של 5.6 מיליארד דולר. בשנת 2003, לטענת האוצר הטורקי, היו בטורקיה 270 מפעלים צרפתים, התואמים נתחי שוק משמעותיים בתחום הרכב, הבנייה — בעיקר לייצור חשמל, מלט, ביטוח, הפצה ותעשיית התרופות.
אילוקנים
מבנה חברתי
בעוד שספרד נקטה במונח "ברנגאי" עבור היישובים באזור אילוקוס, האילוקנים עצמם כינו את עיירותיהם "אילי", וקבוצות בתים בודדים "פּוּרוֹק".
מלחמה עם זמבלס ופנגסינן, 1660
בתגובה שלח מאלונג מנהיג זאמבאלס בשם דון פדרו גומאפוס, לפלוש לאילוקוס. גומאפוס הצליח להביס את הכוח הספרדי ולהצפין עד ויגאן, שם החריבו והעלו באש את המעוז הספרדי וכפרים סמוכים. אז חזר גומאפוס דרומה כדי לסייע למאלונג בחזית אחרת, אך ספג אבידות בשל פעולות גרילה מצד האילוקנים ובעלי בריתם, בני טינגיאן. בינתיים הצליח כוח ספרדי להביס את מאלונג ולשבות אותו. על אף חדשות אלה, המשיך גומאפוס ללחום בספרדים, והובס אחרי שני קרבות גדולים. גם הוא נשבה והוצא להורג בתלייה בוויגאן. היה זה המרד האחרון נגד הספרדים באילוקוס עד 1762.
מרד הבאסי, הידוע גם בשם מרד אמבריסטו, פרץ ב־16 בספטמבר 1807 בעיירה פידיג, באילוקוס נורטה, בהנהגת פדרו מטאו מפידיג, וסאראלוגו אמבריסטו, אילוקני ובן טינגיאן. הם אספו סביבם אילוקנים מכל עיירות הסביבה וצעדו תחת דגל בעל פסים אופקיים צהובים ואדומים, ועשו דרכם דרומה לכיוון בירת המחוז, ויגאן, כדי למחות על היחס המחפיר מצד הממשלה הקולוניאלית הספרדית.
פעילות תרבותית בעשורים האחרונים
העיר ההיסטורית ויגאן נכללה ברשימת אתרי המורשת העולמית בשנת 1999, והמאמץ הקהילתי המקומי לשמר אותה נחשב "מודל של שיטות עבודה מומלצות בניהול אתרי מורשת עולמית".
תרבות
באילוקנדיה יש תרבות מגוונת, שכוללת גם רכיבים מהתקופה הקולוניאלית. לעיר הקולוניאלית ויגאן, המכונה לעיתים "האינטרמורוס של הצפון", עדיין יש הארכיטקטורה הקולוניאלית הקסטילית המקורית, עם בתי מגורים עתיקים בסגנון ספרדי לאורך רחובות קטנים ומרוצפים באבנים.
תרבות האילוקנים סובבת סביב טקסי חיים, חגיגות והיסטוריה בעל פה. אלה נחגגו בשירים, מחולות, חידות, פתגמים, ותחרויות מילוליות ספרותיות שנקראו בוקאנגן (על שם הסופר פדרו בוקנג), ואפוסים.
בישול
יש הסוברים שהמשורר האילוקני הראשון הידוע בשמו הוא פדרו בוקנג, ששיתף פעולה עם לופז בתרגום הדוקטרינה לאילוקנית. בוקנג, עיוור מילדות, חיבר במאה ה-17 את האפוס המרכזי לאילוקנים, ששמו Biag ni Lam-ang ("חיי לאם-אנג"). האפוס עוסק בחייו ומעלליו הפנטסטיים של גיבור אילוקני בשם לאם-אנג.
נדזיה אסטפצ'וק
2004
באולימפיאדת אתונה (2004) סיימה אסטפצ'וק במקום רביעי בתוצאה של 19.01 מטר. בשלב המוקדמות היא קבעה תוצאה של 19.69 מטר שהייתה התוצאה הטובה ביותר בכל התחרות. יומליידי קומבה מקובה קבעה תוצאה של 19.59 מטר כשזכתה במדליית הזהב.
2008
באליפות העולם באתלטיקה באולם שנערכה בוולנסיה, ספרד במרץ 2008 זכתה אסטפצ'וק במדליית כסף בהדיפת כדור ברזל בתוצאה של 19.74 מטר, אחרי ואלרי אדמס (20.19 מטר).
עקיבא פישר
ביוגרפיה
הרב היה עני מרוד, וכבר בגיל צעיר סבל מלקות ראייה.
רוברט גייל
ביוגרפיה
בשנת 1986 גייל התבקש על ידי שלטונות ברית המועצות לרכז טיפול בנושא נפגעי אסון צ'רנוביל. על פעילותו שם הוא כתב ספר שעל בסיסו במשך צולם סרט טלוויזיה. בשנת 1987 הוא נתן ייעוץ לטיפול בנפגעי תאונת גויאניה. בשנת 1988 הוא נשלח לעזור בטיפול בנפגעי רעידת האדמה בארמניה. בשנת 2011 הוא התבקש על ידי ממשלת יפן לתת ייעוץ לטיפול בעקבות תחנת הכוח הגרעינית פוקושימה 1.
שוטרים בדם
דמויות
ג'יימסון "ג'יימי" רייגן (ויל אסטס) - סמל במקוף. סיים תואר ראשון במשפטים מהרווארד, והחליט, בעקבות מותו של אחיו ג'ו, להצטרף למשטרה. בעונה הראשונה ארוסתו, סידני, עוזבת אותו בעקבות החלטה זו. הוא מנהל מערכת יחסית ידידותית עם שותפתו אדי. בין השניים קיימת אהבה לא ממומשת עד שבסוף העונה השמינית הם מבינים שהם אוהבים זה את זה ומתארסים. הם מתחתנים בעונה התשיעית של הסדרה. הוא במקביל הופך לסמל בעונה התשיעית ועובר ביחד עם אדי למקוף 29.
לינדה רייגן (איימי קרלסון) (עונות 1–7) - אשתו של דני. בתחילת הסדרה היא עקרת בית, בהמשך, כאשר הזוג נקלע למשבר כלכלי היא חוזרת להיות אחות בבית חולים, תפקיד אותו ביצעה בעבר. לפני אירועי העונה השמינית היא נהרגת בתאונת מסוק אשר נודע כי הייתה רצח מכוון על מנת לפגוע בדני. בניה הם שון וג'ק.
ג'קי קורטולה (ג'ניפר אספוזיטו) (עונות 1–2) - שותפתו של דני בשתי העונות הראשונות.
Noob
נוּבּ או נְיוּבִּי (מאנגלית: nub, Newbie, Newb, n00b או Noob) הוא מונח סלנג המתייחס לטירון או למישהו אשר אינו מיומן או חסר כל ניסיון בתחום מסוים (במקרה של משחקי מחשב). אף על פי שנוב יכול לשמש גם ככינוי גנאי, השימוש בו פעמים רבות תיאורי ואינו כולל שיפוטיות ערכית.
כיום הביטוי פופולרי בהקשר של משתמשים חדשים בקהילות וירטואליות מקוונות כגון משחקי וידאו מקוונים, פורומים, בלוגים, קבוצות דיון או רשתות חברתיות. בעברית התפתחו עם הזמן עוד מילות סלנג כגון: "נעב"(עיוות לשוני של המושג המקורי) "בוט", "חדשניק" וכו'. ניתן להשתמש במילה נוב במשפט כגון "ישראל ישראלי הוא נוב".
גורילה גרוד
ה-52 החדשים
ביקום "פלאשפוינט" המשוכתב, גרוד השתלט על אפריקה כולה וטבח בתושבי היבשת. גרוד מופיע ביקום DC שלאחר אירועי "פלאשפוינט". גרוד-בן נולד למלך-גרוד וגדל בידי זקני שבט הגורילות, שהאמינו כי הוא נבחר לשמש כמארח לאור - כינוי לכוח המהירות, ששיפר את מוחותיהם של אבותיהם הקדמונים ופיתח את האינטליגנציה שלהם - וכי כאשר השליח של האור יגיע, הוא יוביל עידן חדש עבור תושבי גורילה סיטי. בבגרותו הוא אתגר את אביו לקרב עד המוות, שהמנצח בו יהיה מלך גורילה סיטי, ובסיום הקרב הרג את אביו כשדקר אותו במצחו באמצעות קרן שעל קסדתו. לאחר שהכריז על עצמו כמלך החדש, גרוד אכל את מוחו של אביו, וקיבל את כל הידע והזיכרונות שלו. דקות ספורות לאחר סיום הקרב, הפלאש הופיע בגורילה סיטי לאחר שנדד ברחבי כוח המהירות. תושבי גורילה סיטי רואים בו כשליח של האור, אך לאחר שמתגלה כי סובל מאמנזיה ולא נשלח להעביר מסר, גרוד כולא אותו עד שיוחלט על פתרון. לאחר שהגיעו למסקנה כי גרוד יכריז מלחמה על בני-האדם, זקני השבט מחלצים את הפלאש ומביאים אותו למקדש עתיק, אשר בו הם מותקפים בידי גרוד. גרוד החליט להרוג את הפלאש ולאכול את מוחו כדי לקבל את כוח המהירות, שבו ישתמש כדי להוביל את גורילה סיטי למלחמה נגד בני-האדם. הפלאש נלחם בגרוד, ולבסוף ממוטט עליו את קירות המקדש.
כדורמים באליפויות העולם
נבחרת ישראל בכדורמים
נבחרת ישראל בכדורמים השתתפה 3 פעמים בטורניר באליפויות העולם (1973, 1978 וב-1986). בשני הטורנירים הראשונים היא סיימה במקום 16 והאחרון ובטורניר השלישי שבו השתתפה היא סיימה במקום 15 והאחרון.
גארואה
דמוגרפיה
בשנת 2005, חיו בגארואה כ-235,996 נפשות. העיר מיושבת בעיקר על ידי העם הפולי.
הספרייה האזורית מטה אשר
הספרייה על סף ביתך
המועצה האזורית מטה אשר משתרעת על שטח של כ-220,000 קמ"ר וכוללת 32 יישובים. המרחקים בין היישובים והספרייה וכן תחבורה ציבורית דלילה יצרו מציאות של קשיי תקשורת ונגישות. עובדה זו הדגישה את הצורך באימוץ שיטת ההשאלה הבינספריתית והתאמתה לתנאי האזור. כך פותח נוהל "הספרייה על סף ביתך".
הפלס (יומון)
שם העיתון משמר את שמו של ירחון הפלס שהופיע בתחילת המאה ה-20 בפולטבה על ידי הרב אליהו עקיבא רבינוביץ'.
תפוצה
בחורף תשע"ג (2013) החל העיתון בחלוקה חינם של החלק החדשותי של מהדורת יום שישי, ב-45,000 עותקים בירושלים. בנובמבר 2017 הופסקה חלוקה זו . מהדורה זו מופצת גם בדואר אלקטרוני.
יחסי סוריה–קטר
מדינת קטר תמכה בעמדות של סוריה בנוגע לתמיכה עבור מיליציות לבנוניות התומכות במשטר בשאר אל-אסד. סוריה תמכה בקטר בסכסוכי הטריטוריה והשטחים נגד בחריין. יש קהילה סורית בקטר ומספר החברים בה הוא כ-20 אלף איש. הסורים בקטר עוסקים במגוון תחומים, רובם מהנדסים ורופאים. לפני מלחמת האזרחים קטר תרמה לסוריה תרומה כספית כאשר עזרה להקים את חברת האשראי הלאומית ותרמה לה 20 מיליון דולר אמריקאי. כמו כן, קטר תרמה לסוריה בתחום הנדל"ן כאשר הקימה לחופיה פרויקטי בנייה רבים.
מעגל נושק
תיאור מתמטי
יהי (γ(s עקום פרמטרי רגולרי, כאשר s הוא אורך הקשת של העקום ופרמטר לתיאורו. הצגה זו קובעת את וקטור היחידה המשיק T, את וקטור היחידה הנורמלי, את העקמומיות (k(s ואת רדיוס העקמומיות בכל נקודה על העקום:
אם C הוא עקום מרחבי רגולרי אז המעגל הנושק מוגדר בצורה דומה, באמצעות וקטור הנורמל N. המעגל שוכן במישור הנושק, המישור הנפרש על ידי הווקטור המשיק ווקטור הנורמל T ו-N בנקודה P.
תכונות
באופן מילולי ניתן לומר כי "לעקום ולמעגל הנושק שלו יש מגע מסדר שני או גבוה יותר" ב-P. במילים אחרות, הפונקציות הווקטוריות שמייצגות את C ואת S זהות בנגזרות הראשונה והשנייה שלהן ב-P.
סתיו שפיר
עמדותיה
שפיר חברה בפורום הכלכלי העולמי, בוגרת תוכנית הפורום למנהיגים צעירים  , והשתתפה מספר פעמים בכנסי הפורום בשוויץ. בהתאם, מקדמת שפיר יעדים בהם תומך הפורום, כדוגמת: גלובליזציה תרבותית ו-גלובליזציה כלכלית  , אג'נדת האו"ם לשנת 2030   , המאבק במשבר האקלים  , צמצום השימוש בתחבורה פרטית וקידום השימוש בתחבורה ציבורית  , פיתוח חיסונים     , ועוד.
החמישייה של סטפן
החמישייה של סטפן היא קיבוץ של חמש גלקסיות, מתוכן ארבע מהוות את קבוצת הגלקסיות הקומפקטית הראשונה שהתגלתה אי פעם. הקבוצה, הנראית בקבוצת הכוכבים פגסוס, התגלתה על ידי האסטרונום אדוארד סטפן ב-1877 במצפה הכוכבים של מרסיי. הקבוצה היא הנחקרת ביותר מבין כל קבוצות הגלקסיות הקומפקטיות. האובייקט הבהיר ביותר בקיבוץ (והיחיד שאינו חבר בקבוצה האמיתית) הוא NGC 7320, בעל אזורי H II נרחבים, המזוהים ככתמים אדומים, שבהם מתרחשת היווצרות כוכבים פעילים.
פליטת מימן מולקולרית
טלסקופ החלל שפיצר של נאס"א, שמזהה קרינת אינפרא אדום, גילה אות מימן מולקולרי חזק מאוד מגל ההלם בין הגלקסיות. פליטה זו היא אחת התצורות הסוערות ביותר של מימן מולקולרי שנראו אי פעם. תופעה זו התגלתה על ידי צוות בינלאומי בראשות מדענים מהמכון הטכנולוגי של קליפורניה ומדענים מאוסטרליה, גרמניה וסין. גילוי המימן המולקולרי מההתנגשות היה בתחילה בלתי צפוי מכיוון שמולקולת המימן שברירית מאוד ונהרסת בקלות בגלי הלם מהסוג המצופה בחמישיית סטפן. עם זאת, פתרון אחד שהועלה הוא שכאשר חזית זעזועים נעה דרך אזור מעונן כמו מרכז הקבוצה, נוצרים מיליוני זעזועים קטנים יותר בשכבה סוערת, מה שיכול לאפשר למימן מולקולרי לשרוד.
מארני ניקסון
קורות חיים
היא הופיעה בקונצרטים רבים עם התזמורת הפילהרמונית של ניו יורק, התזמורת הפילהרמונית של לוס אנג'לס, תזמורת קליבלנד, התזמורת הסימפונית של טורונטו, התזמורת הסימפונית של לונדון, התזמורת הפילהרמונית הישראלית ועוד. הופיעה גם בתפקידי סופרן באופרות כמו נישואי פיגרו, החטיפה מן ההרמון ועוד. כן השתתפה בתפקידים קטנים בקולנוע ובטלוויזיה. הופיעה ביחד עם ליברצ'ה וויקטור בורגה.
יחסי קנדה–רוסיה
היחסים בין קנדה לרוסיה התדרדרו באופן פוליטי במידה רבה כתוצאה ממשבר קרים 2014. קנדה גינתה בתוקף את מעשיה של רוסיה, מה שהביא את קנדה להחזיר את שגרירה מרוסיה. היחסים הכלכליים והתרבותיים בין השניים נמשכו.
מריון זימר בראדלי
ביוגרפיה
בשנת 1965 סיימה בראדלי תואר ראשון באוניברסיטת הארדין סימונס באבילין שבטקסס. לאחר מכן עברה לברקלי שבקליפורניה, שם המשיכה לתארים מתקדמים באוניברסיטת קליפורניה בברקלי בין 1965 ל-1967. ב-1966 הייתה בין מייסדי "האגודה לאנכרוניזם יצירתי". היא הייתה מעורבת גם בהקמת מספר קבוצות מקומיות, כולל בניו יורק לאחר שעברה לגור בסטטן איילנד.
קריירה ספרותית
בספרה משנת 1958 The Planet Savers היא הציגה לראשונה את הכוכב Darkover, אשר הפך לבסיס של סדרה פופולרית מאת בראדלי וסופרים אחרים. העולם הבדיוני של Darkover הוא מרקע לפנטזיית מדע, שכולל אלמנטים של מדע בדיוני ופנטזיה גם יחד. Darkover הוא מושבה אנושית אבודה, שתושביה פיתחו יכולות על-חושיות כל כך מתקדמות, שהן נדמות לקסמים, בעוד הטכנולוגיה נסוגה לרמה הדומה לזאת של ימי הביניים. בראדלי כתב רבים מספרי Darkover בעצמה, אבל בגילאים מאוחרים יותר שיתפה פעולה עם סופרים אחרים; חלק מהם המשיכו את הסדרה מאז מותה.
מארי הארף
ביוגרפיה
הארף נולדה בשיקגו, אילינוי. היא גדלה בגרנוויל, עיירה במרכז אוהיו השוכנת מזרחית לקולומבוס, וסיימה את לימודיה התיכוניים בשנת 1999. לאחר מכן סיימה תואר ראשון במדע המדינה באוניברסיטת אינדיאנה בבלומינגטון, ובהמשך תואר שני ביחסי חוץ באוניברסיטת וירג'יניה, עם תזה העוסקת ביציבות המשטר בערב הסעודית. היא החלה את הקריירה המקצועית שלה במנהלת המודיעין שב-CIA, כאנליסטית העוסקת במזרח התיכון. בהמשך קודמה לדוברת התקשורת של הארגון.
התפתחות מתקדמת
המונח התפתחות מתקדמת בא לתאר ולהמשיג תופעה בולטת ועקבית בתהליך השתנות המינים: התקדמות הדרגתית וברורה במורכבות המינים במהלך האבולוציה. טובע המונח הוא צ'ארלס דרווין במהדורה השנייה של 'מוצא המינים'.
מאפיינים
לנושא ה'התפתחות המתקדמת' ייחד דרווין תת-פרק בשם 'על הדרגה שאליה נוטה המבנה להגיע', והוא נפתח בשורות הבאות: "הבירור הטבעי פועל אך ורק על ידי שימורם והצטברותם של שינויים המועילים בתנאים האורגניים והאנאורגאניים, שבהם שרוי כל יצור במשך כל תקופת חייו. וסוף התוצאה היא, שכל יצור נוטה להיות הולך ומשתפר ביחס לסביבתו. שיפור זה גורם בהכרח להתקדמות איטית במבנה של רוב היצורים בעולם כולו" (עמ. 83). דרווין מביא שלושה פרמטרים, שעל-פיהם ניתן להעריך את דרגת ההתקדמות של המבנה:
הסברים לתופעת ההתקדמות במורכבות
המונח 'התפתחות מתקדמת' לא נקלט בספרות הביולוגית-האבולוציונית, אך התופעה אותה הוא מתאר וממשיג מופיעה בספרות המקצועית תחת שמות אחרים: 'מקרואבולוציה', 'אבולוציה דינמית', 'אבולוציה אורגנית' 'יצירתיות באבולוציה', 'השינויים הגדולים', 'הצעדים הגדולים', 'מטא-שינויים מערכתיים', 'חץ האבולוציה' 'נאו-למרקאניזם' 'סטרוקטורות דינמיות', אפיגנזה, פלסטיות, סינרגיה ועוד.
לתופעת ההתקדמות במורכבות הוצעו אומנם מגוון הסברים רחב, אך רובם משתייכים למסגרת המושגית שעיצב דרווין: את הפן ההתפתחותי באבולוציה יש להבין כתוצאת-משנה לשינויים המתאימים את עצמם לאילוצים הסתגלותיים. תפיסת התהליך התפתחותי באבולוציה, כתוצר לוואי לצורכי הסתגלות, קודמת אפילו לדיון של דרווין בנושא. למשל, בתאוריה של למרק (הנתפסת על ידי רבים כתאוריה התפתחותית), היווצרותם של שינויים מורפולוגיים וכישורים חדשים היא פעולה הסתגלותית מובהקת (התארכות צוואר הג'ירפה כדי להגיע לעלווה גבוהה יותר).
קבוצת הסברים גדולה מתבססת על שינויים גנטיים מקריים, סחיפה גנטית, שינויים פתאומיים וגדולים בארגון הגנטי ועוד.
התאוריה של אלדרג' וגולד (המכונה Punctuated equilibrium) מניחה שיש תקופות ארוכות שבהן כמעט לא מתחוללים שינויים ולעומתן תקופות שבהם מתרחש פרץ עצום ומהיר של שינויים (הופעת מינים חדשים, תכונות חדשות וכדומה). תאוריות אפיגנטיות (epigenetics), פלסטיות (plasticity), וסינרגיות (syneregy) מניחות שלבד מהשינויים הגנטיים יש גורמים רבים נוספים המעורבים בעיצוב השינויים בכיוון התפתחותי (אונטוגנטיים, סביבתיים, שינויים בהרכב האוכלוסייה ועוד). כל אחת מתאוריות אלו מדגישה היבטים ומנגנוני שינוי שונים במקצת מהאחרות.
סארני
יהודי סארני
באפריל 1942 רוכזו יהודי סארני וכפרי הסביבה בגטו שהוקם בה, ובאוגוסט 1942 רוכזו יהודי הגטו במחנה פולסקה (Poleska), בו היו כ-13,700 יהודים. כשהחלו הגרמנים להוביל את היהודים אל בורות הרצח פרצה במחנה התקוממות, ואלפי יהודים ברחו. רובם נורו ונהרגו במקום, רק כמה מאות הגיעו ליערות, ורק אחדים שרדו עד השחרור בידי הצבא האדום בינואר 1944.
מרכז אביחי
היסטוריה
המרכז הוקם על ידי אביחי כהן, אשר לימד יוגה וקראטה, ואודי רענן, אשר לימד קונג פו בשיטת הונג גאר. "מרכז אביחי" נקרא, בתחילת דרכו, "המרכז הישראלי לתנועה", אך עם מותו של אביחי בתאונת אופנוע ב-1 בספטמבר 1983 שונה את שמו ל"מרכז אביחי" ואודי רענן הפך לדמות המובילה במרכז. לאורך השנים התקיימו במרכז פעילויות שונות ומגוונות כגון: קראטה, טאקוונדו, אייקידו, טאי-צ'י, יוגה וחוגי מחול ותנועה שונים. עם זאת, הקונג פו הפך להיות הפעילות הדומיננטית ביותר. בשיא פעילותו מנה הקונג-פו ארבע קבוצות ילדים, מגיל הגן ועד כיתה ו', וארבע קבוצות מבוגרים לפי רמות שונות, וזאת בנוסף לפעילויות האחרות שהתקיימו במרכז. קבוצות הקונג-פו התאמנו, באופן סדיר, כפעמיים עד שלוש בשבוע, ואף יותר. בנוסף, התקיימה גם פעילות התנדבותית לקבוצת ילדים בעלי תסמונת דאון. כמו כן, קיים המרכז גם פעילויות בדמות מחנות אימונים ומפגשים חברתיים שונים. המרכז בחיפה נסגר בשנת 2006 לאחר 28 שנות פעילות רצופות.
מורשת המרכז כיום
למרות סגירתו של מרכז אביחי, מורשת הקונג פו שהותיר המרכז ממשיכה לבוא לידי ביטוי גם כיום, תחת חסותו של אודי רענן, בדמות קבוצות קונג פו שונות אשר פועלות תחת ידיהם של תלמידיו הבכירים, בחיפה, טירת כרמל, ובשדות-ים. אודי רענן, כנציגה המפקח של התאחדות אמנויות הלחימה הסיניות בהונג קונג, מפקח על כלל הפעילויות המקושרות עם הסגנון בארץ, הכוללות מבחני דרגות, הסמכות מורים בסגנון וקיום מחנה אימונים חד שנתי, אשר מאחד את תלמידי השיטה בארץ, כל זאת על מנת להנציח את סגנון ההונג גאר המסורתי בפרט ואת אמנות הלחימה קונג פו בכלל, במדינת ישראל.
בריאן קרניגהאן
בריאן וילסון קרניגהאן (Brian Wilson Kernighan, נולד ב-1 בינואר 1942) הוא מדען מחשב קנדי, שעבד במעבדות בל לצד יוצרי מערכת ההפעלה יוניקס, קן תומפסון ודניס ריצ'י, ותרם להתפתחות של יוניקס. הוא גם מחבר שותף של שפות התכנות AWK ו-AMPL (ה-"K" בשם היא משמו). מאז שנת 2000 קרניגהאן הוא פרופסור במחלקה למדעי המחשב באוניברסיטת פרינסטון.
קורות חייו
קרניגהאן היה עורך התוכנה של פרנטיס הול אינטרנשיונל. סדרת "כלי התכנה" שלו הפיצה את הבשורה בדבר "חשיבת C / Unix" עם השינויים המהותיים, שגררה בשפות התכנות בייסיק, פורטרן ופסקל, ובמסגרת זו גם הועמד לרשות הציבור ה-Ratfor (קיצור של Rational FORTRAN, שפת תכנות, המשמשת כקדם-מעבד ל-Fortran 66) שלו.
רוברט זילר
קורות חיים
בתצלומיו של זילר מראשית שנות ה-30 ניכרת השפעת הקולנוע האקספרסיוניסטי הגרמני של התקופה וכן השפעות האסתטיקה האוונגרדית של תנועות "הראייה החדשה" (New Vision) ו"האובייקטיביות החדשה" (New Objectivity), הבאות לידי ביטוי בהדגשת איכויותיו האמנותיות העצמאיות של הצילום כמדיום טכנולוגי-מודרני.
I Have a Little Dreidel
היסטוריה
מילות השיר באנגלית נכתבו על ידי שמואל גרוסמן והמלחין בגרסה זו הוא שמואל גולדפרב. השיר נכתב ב-1927. הגרסה היידית נכתבה והולחנה על ידי מִיכְל גלברט, אך בשם העט "בן ארן", כלומר "בן אהרון". קיימת שאלה מי אכן הלחין את השיר, שכן הלחן הן בגרסה האנגלית והן בגרסה היידית זהה לחלוטין.
הרעלת ארסן
בגלל שתיית מים, יותר מ-200 מיליון אנשים ברחבי העולם נחשפים לרמות ארסן גבוהות יותר מהרמה הבטוחה. האזורים המושפעים ביותר הם בנגלדש ומערב בנגל. רעילות הארסן תוארה כבר בשנת 1500 לפני הספירה בפפירוס אברס.
סימנים וסימפטומים
חשיפה כרונית לארסן קשורה למחסור בוויטמין A הקשור למחלות לב ועיוורון לילה. מינון ארסן הנחשב קטלני אצל מבוגרים מוערך בכ־70 עד 200 מ"ג או 1 מ"ג / ק"ג ליום.
התכת נחושת
מחקרי חשיפה בענף התכת הנחושת הם נרחבים ביותר וקבעו קשר מוחלט בין ארסן, תוצר לוואי של התכת נחושת, וסרטן ריאות באמצעות שאיפה. השפעות עוריות ונוירולוגיות הוגברו גם כן בחלק ממחקרים אלו. אף על פי שעם השנים הביקורת התעסוקתית החמירה יותר והעובדים נחשפו לריכוזי ארסן מופחתים, חשיפות הארסן שנמדדו ממחקרים אלה נעו בין בערך 0.05 ל־0.3 מ"ג / מ"ק והיו גבוהים משמעותית מהחשיפה הסביבתית לארסן באוויר (שנעה בין 0 עד 0.000003 מ"ג / מ"ק).
אגם ביוור (מונטריאול)
ביתן אגם ביוור
ביתן אגם ביוור (באנגלית: The Beaver Lake pavilion; בצרפתית: Pavillon du lac aux Castors) נבנה בין השנים 1956–1958 ונפתח לציבור בשנת 1961. הביתן ממוקם ממערב לאגם.
תפילה
פילוסופיה של התפילה
גם הנצרות מזהירה מפני זאת - "כאשר אתם מתפללים, הימנעו מלגבב מילים כגויים החושבים שברוב דיבורם ישמעו" (מתי ו 7).
צורת התפילה
לתפילה נקבעו זמנים קבועים, לרוב לפי תופעות טבע המשפיעות על סדר חיי האדם - תפילות בוקר, צהרים וערב, תפילות הקשורות בירח, עונות שנה ועוד. תפילות מיוחדות נקבעו לחגים. חוגים מסוימים בדתות השונות, בהם גברה הנטייה הדתית, הוסיפו לתפילות חובה אלו תפילות נוספות ובהדרגה יצרו תקנונים שחייבו גם את התפילות הנוספות האלו. כבר בתלמוד אנו מוצאים "ולואי יתפלל אדם והולך כל היום". בנצרות יש מסדרי נזירים המקדישים את רוב היממה לתפילות ומיסטיקנים של דתות שונות השואפים להתעלות הנשמה והתאחדותה עם האל, גרסו חובה לתפילה ללא הפסקה.
ארפוד
יהודים
במהלך מרד מולאי מוחמד נגד הצרפתים, הוצא להורג הרב דוד אבוחצירא. בעקבות כך, נמלט אל העיר בן דודו הרב אליהו אבוחצירא, וכיהן בה כדיין ורב עד פטירתו בשנת 1926. לאחר פטירתו, שימש בתפקיד בנו הרב מכלוף אבוחצירא. במקביל, עבר לעיר הבאבא סאלי, ובין השנים 1940-1951 כיהן כרב, ולצדו אחיו הרב יצחק. בנו רבי מאיר אבוחצירא שימש כרב משנת 1953.
הסוואה צבאית
מדים וציוד החיילים
כיום רוב צבאות העולם עושים שימוש במדי הסוואה כמדי לחימה ואף מדי שירות יום-יומיים, בעניין זה צה"ל לצד מספר צבאות בודדים יוצאים מהכלל לובשים מדי שירות ולחימה בגוון אחיד (ירוק-זית במקרה של צה"ל).
כלי רכב
בשונה מהסוואת חיילים, כלי רכב חשופים במיוחד לתצפית מהאוויר לצד האיומים מהקרקע. מסיבה זו, ההתמקדות בהסוואת כלי רכב הייתה לרוב סביב שבירת הצורה (לרוב מרובעת) של הכלי על ידי צבע, רשתות הסוואה ושימוש בחלקי צמחייה מקומית על הכלי.
מלבד פתרונות הסוואה חיצוניים שניתן להוסיף לכלי רכב, החל ממלחמת העולם הראשונה נעשה שימוש נרחב בצביעת כלי רכב צבאיים בסכמות וצבעי הסוואה בהתאם לאזור השירות. בדומה למדי השירות הבסיסיים של חיילים שמתאימים לנוף המקומי (כגון מדי חאקי ומדי ירוק זית), כלי רכב צבועים באופן בסיסי בצבע אחיד התואם את אזור השירות (גוני ירוק לאזור טרופי, לבן לאזורים מושלגים וגוני צהוב למדבר).
שי פאוזנר
שי פאוזנר (נולד ב-3 במרץ 1971) הוא עיתונאי, עורך, פובליציסט ופרשן לשעבר בתחום הכלכלי בתקשורת הישראלית. בתפקידו האחרון בתקשורת שימש במשך 6 שנים כעורך תחום הנדל"ן ביומון הכלכלי "כלכליסט" של קבוצת ידיעות אחרונות, וכפרשן כלכלי בתוכניות של "חברת החדשות" והזכיינית "רשת" בערוץ 2 ובתוכנית "ערב חדש" בטלוויזיה החינוכית. בין השאר, חשף את הכאוס בתחום מדדי מחירי הדיור הממשלתיים השונים, ואת ההתנהלות הכושלת של ממשלות ישראל אשר הייתה הגורם העיקרי למשבר דיור שהחל בשנת 2007 ולמחאת האוהלים של קיץ 2011. מאז שנת 2013 משמש פאוזנר כסמנכ"ל התאחדות בוני הארץ.
ASU-85
עיצוב
כל רכבי ה-ASU-85 סופקו ברדיו R-113 ומערכת אינטרקום R-120. בתחילת 1970, כמה כלי רכב היו מצוידים במקלע כבד DShK-M 12 מ"מ עם 600 כדורים. כלי רכב אלה היו בעלי יכולת נשיאה מופחתת של 39 פגזים והם קיבלו את מציין נאט"ו ASU-85 M1974. המציין המקורי היה SU-85M או ASU-85M. ה-ASU-85 יכול היה גם להיות מצויד עם מחוללי עשן BDSh-5.
היסטוריית שירות
חיל הצנחנים הסובייטי השתמש ב-ASU-85 בפעולות מוטסות. תפקידו העיקרי היה תמיכה קלה בחיל הרגלים או תקיפה, עם יכולות נ"ט מוגבלות. לכל דיוויזיה מוטסת הייתה גדוד תותחי סער אחד עם 31 רכבי ASU-85. לדיוויזיה המוטסת פומרניה מספר 6 הפולנית (פולנית: 6 Pomorska Dywizja Powietrzno-Desantowa ) היה מספר שווה של כלי רכב.
במהלך מלחמת אפגניסטן, כוחות מוטסים סובייטיים השתמשו ברכבי ASU-85 בקרב.
אליפות צרפת הפתוחה 1976
תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
תחרות זוגות מעורבים
מזוג מנצחי תחרות 1975 רק פיורלה בוניצ'לי  השתתפה בתחרות. במשחק הגמר אילנה קלוס ( דרום אפריקה) וקים ווריק  נפגשו עם דלינה בושוף ( דרום אפריקה) וקולין דואודסוול  וניצחו ב-3 מערכות.
ז'אן ד'ארק (מחזה)
עיבודים
גרהם גרין עיבד את המחזה לסרט אותו ביים אוטו פְּרֶמִינְגֶר, שיצא לאקרנים בשנת 1957. ג'ין סיברג גילמה את דמותה של ז'אן ד'ארק, בסרט שיחקו גם ריצ'רד וידמארק, ריצ'רד טוד וג'ון גילגוד.
סנהדרין
סַנְהֶדְרִין (או סנהדרֵי גדולה או בית דין הגדול) היא בית דין של שבעים ואחד (ולדעת רבי יהודה שבעים) דיינים ששימש ערכאה עליונה לפסיקת הלכה ומשפט בעם היהודי.
מקור סמכותה
חז"ל פירשו שעונש המוות מתייחס למקרה של "זקן ממרא" – אחד מן החכמים הסמוכים שאינו מקבל את הסמכות העליונה של הסנהדרין, ומורה הלכה למעשה בניגוד לדבריה.
כהנים ולוויים
הכהנים והלוויים שימשו בהיסטוריה גם כדיינים בסנהדרין, ולהלכה נפסק שמצווה (אך לא חובה) למנות אותם בכל הרכב של הסנהדרין.
גלותה וביטולה
הדעה הרווחת היא שהסנהדרין הפסיקה לפעול סמוך לזמן ביטול הנשיאות, בשנת 425 בהסתמך על חקיקה רומית שביטלה את סמכותה. עם זאת, ישנן ראיות המרמזות על שרידי סנהדרין עד מסע הצלב הראשון.
71 חברי הסנהדרין היו העילית הרוחנית של העם היהודי. רבן גמליאל השני הוא מהבולטים שבחברי הסנהדרין הגדולה, ולפי המסורת מרדכי היהודי היה בין חברי כנסת הגדולה, גלגולה הקודם של הסנהדרין.
פריץ גרובה
שגריר בעיראק
רעיונותיו של גרובה נפלו על אוזניים קשובות. עיראק, שקיבלה את עצמאותה המלאה והתקבלה לחבר הלאומים רק ב-1932, הייתה מדינה שהייתה נתונה למעשה תחת שליטה בריטית. ההסכם האנגלו-עיראקי משנת 1930 הכפיף למעשה את מדיניות החוץ והכלכלה של עיראק לבריטניה, והתיר לבריטים להחזיק בסיסי צבא וחיילים על אדמת עיראק. הבריטים השליטו את השושלת ההאשמית, שהייתה זרה לעיראקים. לאחר מותו של פייסל הראשון, מלך עיראק בשנת 1933 לא נהנו עוד יורשיו מהכריזמה האישית והנאמנות שהיו מנת חלקו. רעיונות של לאומנות קיצונית מעורבים בשנאה לבריטים וליהודים, על רקע האירועים בארץ ישראל וביניהם המרד הערבי הגדול שגשגו, ותנועות לאומניות ופרו נאציות פרחו.
המלחמה האנגלו-עיראקית
חבורה זו החלה עד מהרה בקו אנטי-בריטי תקיף, דרשה מן הבריטים כי יפנו את בסיסיהם בעיראק, ואף הטילה מצור על בסיס ה-RAF הגדול בחבניה. בריטניה, מצידה, תגברה את כוחותיה, והנחיתה עוד ועוד חיילים דרך הים, שנחתו בנמל בצרה. אל-כילאני, שהבין כי עימות צבאי עם בריטניה ממשמש ובא, דרש סיוע מגרמניה.
בלייד (סרט)
פוסט פרודקשן
בעריכתו הראשונה, הסרט היה באורך 140 דקות ותוצאות הקרנות מבחן בפני קהל היו קוטלות. כתוצאה מכך נערכו צילומי השלמה והסרט נערך מחדש, דבר שעיכב את עלייתו של הסרט על המסכים בלמעלה מחצי שנה. השינוי המשמעותי ביותר היה הוספת סצנת קרב חרבות בין בלייד לבין דיקון פרוסט, סצנה אשר לא הייתה קיימת בגרסתו המקורית של הסרט. בסיום המקורי של הסרט, פרוסט מצליח להפוך לאל הערפדים ומשנה צורתו למסת דם פתלתלה, אך הוחלט לגנוז את הסיום הזה מאחר שהאפקטים המיוחדים לא נראו מספיק טוב. כמו כן, הופעת אורח מתוכננת של סטן לי נחתכה בסופו של דבר מהסרט; לי שיחק את אחד השוטרים שמגיעים למועדון הדם במהלך האירועים, ומגלה את גופתו הבוערת של קווין.
משחק וידאו
בשנת 2000, חברת Activision החלק לשווק משחק וידאו המבוסס על הסרט, אותו פיתחה.
תסמונת סרוטונין
אבחנה מבדלת
להרעלת סרוטונין יש תמונה אופיינית שקשה בדרך כלל לבלבל עם מצבים רפואיים אחרים, עם זאת, במקרים מסוימים היא עלולה להיות בלתי מזוהה מכיוון שעלולים לאבחן אותה בטעות בתור מחלה נגיפית, הפרעת חרדה, הפרעה נוירולוגית, הרעלה אנטיכולינרגיות או הרעה במצב פסיכיאטרי קיים. המצב שלרוב מאובחן בצורה שגויה כתסמונת סרוטונין היא תסמונת נוירולפטית ממאירה (Neuroleptic malignant syndrome). תסמונת ממאירה נוירולפטית ותסמונת סרוטונין חולקות כמה תכונות העלולות להקשות על הבחנה ביניהם. בשני מצבים אלה מתפתחים חוסר תפקוד אוטונומי ומצב נפשי משתנה. עם זאת, מדובר למעשה בתנאים שונים מאוד עם לקות בתפקיד בסיסי אחר (עודף סרוטונין לעומת חסימת דופמין). התסמונת הממאירה הנוירולפטית נבדלת מתסמונת הסרוטונין גם במסלול הזמן שלה וגם בתכונות הקליניות. הרעלת סרוטונין מופיעה במהירות לאחר מתן תרופה סרוטונרגית ומגיבה לחסימת סרוטונין באמצעות מתן תרופות כמו כלורפרומזין וסיפפרוהפטין. בתסמונת ממאירה נוירולפטית חסימת קולטני דופמין מופיעה באטיות, בדרך כלל מתפתחת לאורך מספר ימים לאחר מתן תרופות אנטי-פסיכוטיות ומגיבה לדופמין אגוניסטים כמו ברומוקריפטין. אבחנה מבדלת עשויה להיות מאתגרת בקרב חולים שנחשפו לאחרונה לתרופות סרוטונרגיות ואנטי- פסיכוטיות כאחד. תסמינים מובהקים כדוגמת היפוקינזיה בתסמונת הנוירולפטית הממארת לעומת היפרקינזיה וקלונוס בתסמונת סרוטונין יכולים לסייע בבידול בין שני מצבים אלו.
התנגדויות לתורת האבולוציה
טיעונים מדעיים
באותה העת שקד הנזיר הצ'כי גרגור מנדל על ניסויֵי הכלאה בין זני אפונה, מהם הוא גזר את חוקי התורשה של מנדל, שהם הבסיס לגנטיקה המודרנית. למרות שמנדל שלח לדרווין את מאמרו, אין כל עדות לכך שדרווין קרא אותו, או שחשב שמחקרו של מנדל רלוונטי לעבודתו. הבעייתיות הנובעת מהורשה מעורבת המשיכה להיות מקור לביקורת על דרוויניזם עד שהתקבלה תורתו של מנדל בשנות ה-20 של המאה ה-20, ומוזגה עם תאוריית הברירה הטבעית של דרווין. תורת הגנטיקה המנדליאנית התיישבה עם תחזיותיו של דרווין והפריכה, בעיני ביולוגים, את תאוריות ההורשה המתחרות. כל אלו הובילו לעלייתה, בשנות ה-30 של המאה ה-20, של הסינתזה האבולוציונית המודרנית, שהיא תאוריה מאוחדת של תורשה מנדלית־גנטית וברירה טבעית דרוויניסטית. יותר מיובל לאחר שדרווין פרסם את ספרו "מוצא המינים", הסינתזה המודרנית הפכה לבסוף למקובלת על כלל הביולוגים.
טיעונים דתיים
בנוסף לטיעונים דתיים, עורר ספרו של דרווין טענות ושאלות פילוסופיות. ג'ון הורש התלונן שדרווין לא נקט בספרו בתהליכים המקובלים של טיעון והוכחה. לעומת זאת טענו אחרים כי זה כלל לא משנה ושדרווין אינו יכול להוכיח סופית את התאוריה שלו. זאת מכיוון שעל פי ההוכחות שכן הציג, ניכר כי התאוריה סבירה יותר מהסיפור התנ"כי.
טיעונים חברתיים
בנוסף לכך, פיתוחה של תורת האאוגניקה, תורת השבחת המין האנושי, בידי בן דודו של דרווין, פרנסיס גולטון, הביאה לפיתוח תורה ששאפה "להשביח" אומות שלמות. תחום זה, שנקשר בקו ישיר מדרווין, מהווה טיעון מרכזי בקרב מתנגדיו, שמפנים לזוועות שבוצעו "בשם הדרוויניזם". זוועות אלו נעשו על ידי תוכניות האאוגניקה שהתקיימו במספר מדינות במערב כמו גרמניה הנאצית, בריטניה, קנדה, ארצות הברית ומדינות סקנדינביה. למעשה, עיקור של מגזרים המהווים לכאורה נטל על החברה כמו בעלי פיגור שכלי, המשיך להתקיים עד שנות ה-70 של המאה ה-20 בארצות הברית. מדיניות "אאוגניקה חיובית" בה זוגות הנחשבים מועדפים מעוּדדים להתרבות כמה שיותר על ידי הרשויות, המשיכה לפעול עד שנות ה-90 בסינגפור. לטענתם של חלק ממתנגדי הדרוויניזם, התנהגות זו אינה אנושית, והגורם לה הוא הרחקת האל מתהליך הבריאה ויחד עימו הוצאת "אהבת האל" ממנה.
צביה גרנות
צביה גרנות (נולדה ב-1940) היא מטפלת זוגית, סופרת, ועיתונאית ישראלית.
קרמן דה פטגונס
היסטוריה
במהלך מלחמת ארגנטינה–ברזיל (1825–1828), העיר הפכה לבסיס הצי הארגנטינאי, לאחר שהנמל המרכזי של ארגנטינה, בשפך נהר ריו דה לה פלטה, נחסם על ידי ספינות ברזילאיות. הכוחות הברזילאים ניסו לכבוש את העיר ב-7 במרץ 1827, אך נתקלו בהתנגדות חמושה ונאלצו לסגת. בעיר מתקיים פסטיבל המנציח את התאריך הזה.
בסוף שנות ה-80, תחת שלטון הנשיא ראול אלפונסין, הייתה תוכנית להעברת בירת ארגנטינה למחוז פדרלי חדש שיוקם בשטח הערים ויידמה וקרמן דה פטגונס. התוכנית אושרה בקונגרס, אך נגנזה בסופו של דבר.
ידע-עם (כתב עת)
עורכים ומשתתפים
עם פטירתו של ד"ר יום טוב לוינסקי, בשנת 1973, מונה יצחק גנוז לעורך כתב העת. בין משתתפיו נמנים החוקרים: דב סדן, דב נוי, הלל וייס, דן בן עמוס, יששכר בן עמי, צבי מלאכי, משה שוורצבוים, אורה מאיר, יעל לוין, בן-ציון פישלר, ניצה פרילוק, אברהם פרנק, חיה גביש, עדינה בר-אל ויצחק גנוז.
דסקת סקי
דִסְקַת סֶקי (באיטלקית: Disco di Secchi) היא מכשיר למדידת שקיפות של גופי מים שהמציא הישועי פייטרו אנג'לו סקי (Pietro Angelo Secchi, 1818–1878) ב-1865. במקור הייתה זו דסקה עגולה לבנה פשוטה בקוטר 30 סנטימטרים שלמרכזה חובר מוט או חבל והורדה באיטיות לתוך המים. העומק שבו לא ניתן יותר לראות את הדסקה מהווה מדד לשקיפות המים. מדד זה מכונה "עומק סקי" והוא תלוי בעכירות המים. מאז שהומצאה השיטה היא שוכללה, ועבור מדידת שקיפות של מים מתוקים מקובל להשתמש בעיצוב מעט שונה של דסקה, הכולל הקטנת קוטר הדסקה ל-20 סנטימטרים, וחלוקתה לרבעים הצבועים לבן ושחור לסירוגין.
עומק סקי
התוצאות של דסקת סקי לא מהוות מדידה מדויקת של השקיפות, שכן יכולות להיות שגיאות בשל בוהק השמש על פני המים, או שאדם אחד יכול לראות את הדסקה בעומק מסוים, אבל אדם אחר עם יכולת ראייה טובה יותר יכול לראות אותה בעומק גדול יותר. עם זאת, זו שיטה זולה ופשוטה למדוד את צלילות המים. בשל הפוטנציאל לשונות בין המשתמשים, יש לתקנן את השיטות ככל האפשר.
פקטורי רקורדס
פקטורי רקורדס (באנגלית: Factory Records) הייתה חברת תקליטים עצמאית בריטית, שנוסדה בעיר מנצ'סטר ב-1978 והתמחתה במוזיקה אלטרנטיבית ואלקטרונית. בין הלהקות שהיו חתומות בחברה היו ג'וי דיוויז'ן, ניו אורדר והאפי מאנדייז.
תלמי השנים עשר
תקופת שלטון ראשונה, 80–58 לפנה"ס
תלמי התשיעי השאיר בצוואתו את מצרים לרומא, ולכן תלמי השנים עשר לא היה היורש החוקי, אבל מכיוון שהסנאט הרומי לא היה מוכן לעסוק בנושא הרחבת שלטונה של רומא על מצרים, הם השאירו לו את השלטון.
המלומד היווני סטראבון כתב עליו ועל מלכים תלמיים נוספים וכתב שכל המלכים התלמיים לאחר תלמי השלישי הושחתו על ידי חיי פאר, ניהלו בצורה גרועה את ענייני הממלכה, אבל הגרועים מכל היו תלמי הרביעי השביעי והאחרון השנים עשר שמלבד הפריצות הכללית שלו נהג להתאמן בנגינת חליל עם מקהלות והיה גאה בכך שלא היה מהסס לארגן תחרויות נגינה בבית המלוכה תוך התמודדות עם מנגנים יריבים.
רונית דרור
ביוגרפיה
מרצה מן החוץ באוניברסיטת חיפה ובמכללת ספיר ובעלת קליניקה פרטית.
כתיבה לילדים
ב-2015 הוציאה דרור לאור ספר ילדים מאויר, בשם: 'סיפור קטן על ילד גדול', המתאר התמודדות של גיבור הסיפור עם בעיות דימוי גוף ומשקל מול תגובות הסביבה, ועל רגשות כמו בושה, כאב וחוסר ביטחון שהפכו לקבלה עצמית.
מחקרי ירושלים בספרות עברית
מחקרי ירושלים בספרות עברית הוא כתב עת מדעי לספרות עברית, הרואה אור כשנתון בחוג לספרות עברית, המכון למדעי היהדות ע"ש מנדל, הפקולטה למדעי הרוח של האוניברסיטה העברית.
Assassin's Creed Unity
המשחק יצא לשוק ב-11 בנובמבר 2014 באמריקה, ב-13 בנובמבר באירופה ויום לאחר מכן בבריטניה.
משחקיות
יוביסופט פרסמה אפלקצייה לסמארטפונים הנקראת "Assassins Creed Unity Companion". האפליקציה היא אפליקציית פרימיום הקשורה לסיפור המרכזי של המשחק, ומציעה מגוון רחב של מוצרים, שהשחקן יכול להשיג, אך בתנאי שסיים משימות מסוימות בתוך האפליקציה. בעקבות עדכון שהחברה הפיצה בפברואר 2015, דרישה זו כבר לא נחוצה; כלומר, שחקן שהוריד את העדכון, יכול כעת לאסוף את כל המוצרים במשחק מבלי לשחק באפליקציה הנלווית.
עלילה
הסיפור מתחיל ב-1307, בפריז. השחקן רואה את כיבוש מקדש הטמפלרים ותפיסתו והעלאתו למוקד של המפקד המסדר, ז'קס דה מוליי, על ידי המלך פיליפ הרביעי והאפיפיור קלמנס החמישי. בזמן הכיבוש מוליי שולח טמפלר להחביא חרב וספר שמקודשים למסדר, והאביר מחביאם מתחת למקדש.
בנקודה הזאת, המתנקשים המודרניים גונבים זיכרון ומצרפים את השחקן אליהם. המתנקשים לשחקן סרטון מסווג של אבסטרגו, שמתעדת תפיסתו של סיג', שמכיל בתוכו דנא קדום. בנוסף אבסטרגו ציינה פרויקט בשם "פרויקט הפניקס", שהם מקווים להשלים למטרה לא ידועה. המתנקשים מפעילים את הזיכרון שגנבו כי הם אומרים שבתקופה של הזיכרון, יוכלו למצוא שם סיג' והם מקווים גם לגלות את גופתו ולהשיגה לפני אבסטרגו.
פיתוח
באוגוסט 2014, "Assassin's Creed Rogue" הוכרז עבור פלייסטיישן 3 ו- Xbox 360, והתגלה כי יהיה למשחק קשר עם העלילה של "Unity".
מגדר מיני במצב הקו-אופ
טענות אלו גרמו לאי שביעות רצון בחלק מקהילות הגיימרים. ברנה הילייר מ-VG247 ציינה כי תשעה צוותי פיתוח עבדו על המשחק, וטענה כי חברת "יוביסופט מנסה להתחמק מתשובה על ידי מענה תירוצים עלובים, זניחים וטיפשיים, ועל ידי כך, להפריך בכוח את מעגל הסקסיזם התת-ייצוגי בתעשיית המשחקים". טים קלארק מהאתר "PC Gamer" ציין כי "במשחקים הקודמים היו לנשים תפקיד גדול בעלילה, כי אחוות המתנקשים, כפי הנראה בסדרת המשחקים, נתמך ומופעל על ידי מתנקשים רבים, שחלקן הגדול הן נשים, לכן כך שתירוצם של חברת 'יוביסופט' הוא עלוב וכמעט לא אפשרי כלל". על תשובתם של אמנסיו ותריאן, קלארק טען שהרגיש כיצד הם מפילים את האשמה על צוותי פיתוח המשחק. מעצב סדרת המשחקים לשעבר, ג'ונתן קופר, הגיב באומרו, "לעניות ההשכלה שלי, אני מעריך שעל מנת ליצור 8,000 אנימציות, נדרש יום-שניים של עבודה". קופר גם חשף כי לפיתוח דמותה של אוולין דה גרנדפרה, גיבורת חבילת ההרחבה של "Assassin's Creed III", נדרש פחות אנימציות מאשר לפיתוח דמותו של אדוארד קנווי.
לפני שהכרתי אותך
לפני שהכרתי אותך הוא סינגל, שהוקלט על ידי הזמרת-יוצרת הישראלית נסרין קדרי. השיר יצא לאור ב-22 בדצמבר 2019, כסינגל שלא מתוך אלבום, על ידי חברת התקליטים הישראלית ליאם הפקות. שיר זה יצא כחלק מקידום מהופעתה של קדרי היכל מנורה מבטחים, שעתידה להתקיים ב-28 בינואר 2020.
נושאות המטוסים מסדרת אסקס
אף נושאת מטוסים בסדרה לא אבדה בקרב, אך כמה מהן ניזוקו קשות. האוניות בסדרה היו עמוד השדרה של צי ארצות הברית במהלך המלחמה, יחד עם שלוש נושאות המטוסים מסדרת מידוויי, וגם לאחריה המשיכו להוות את מרכז הכובד של הצי עד לכניסתן לשירות של נושאות המטוסים הגדולות, הקרויות "נושאות על" (Super Carriers), שהחלו להיכנס לשירות בשנות ה-60 ושנות ה-70 של המאה ה-20.
תכנון
נושאות המטוסים מסדרת אסקס נהנו ממיגון משופר יחסית לקודמותיהן, התקנים משופרים לטיפול בתחמושת, קיבולת דלק גדולה יותר ובטוחה יותר, לציוד טוב יותר לבקרת נזקים. מאידך, בעת בניית האוניות נעשה מאמץ לצמצם את משקלן ולהקטין את המורכבות של בנייתן. כך, למשל, נעשה שימוש בחלקי מתכת ישרים ושטוחים ככל הניתן, ובממסג ברזל-ניקל-כרום שנודע בשם ברזל טיפול מיוחד (Special Treatment Steel, בראשי תיבות - STS). ייחודו של מסג זה הוא בתכונות המיגון הגבוהות שלו, מחד, אך בניגוד למיגון המקובל שהיווה מעמסה על משקל האונייה, מסג זה היווה חלק אינטגרלי ממבנה האונייה.
כוח אווירי
הכוח האווירי של נושאות המטוסים, כוח התקפי בעיקרו, כונה "אגרוף יום ראשון" (אנגלית: "Sunday Punch", מונח שהושאל מתחום האיגרוף ומשמעו אגרוף חזק במיוחד) כלל 90 מטוסים: 36 מטוסי קרב, 36 מפציצי צלילה ו-18 מפציצי טורפדו. מטוס הקרב הסטנדרטי היה גראמן F-6F הלקט, ומפציץ הצלילה הסטנדרטי היה קרטיס SB2C הל דייוור, ששימש גם למטרות סיור. מטוסי גראמן TBF אוונג'ר היו מפציצי הטורפדו התקניים, ושימשו גם למשימות תקיפה אחרות. בכמה נושאות מטוסים מסדרת אסקס היו טייסות של מטוסי קרב-הפצצה מדגם ווט F4U קורסייר. בשנה האחרונה של המלחמה באוקיינוס השקט צוידו כל מטוסי הקרב והתקיפה ברקטות 5 אינץ' (127 מ"מ) שהיו יעילות מאוד נגד מטרות קרקע.
שיפורים ושדרוגים לאחר המלחמה
עשרים ושתיים מתוך עשרים וארבע האוניות בסדרה הופעלו במהלך מלחמת קוריאה והמלחמה הקרה. שתי אוניות, באנקר היל ופרנקלין, נפגעו קשות במלחמת העולם ואף על פי ששוקמו לא הוחזרו לשירות פעיל. בשנים הראשונות נשאו כל האוניות כנף התקפית, אך עד 1955 הוסבו שבע מן האוניות לתפקידי לוחמה נגד צוללות, וסימול הסוג שונה ל-CVS. עם כניסתן לשירות של נושאות המטוסים מסדרת פורסטל הוסבו שבע אוניות שעברו את תוכנית השדרוג 27A לשמש בתפקיד לוחמה נגד צוללות, ואילו שבע האוניות המקוריות ששירתו בתפקיד זה, ולא עברו את השדרוג, הוצאו בהדרגה מן השירות החל מסוף שנות ה-50 של המאה ה-20. שתי אוניות ששודרגו בתוכנית 27C הוסבו לסוג CVS ב-1962 (אם כי אחת מהן, אינטרפיד, שסומלה CVS-11, שימשה במהלך מלחמת וייטנאם כנושאת מטוסים התקפית) ושתיים נוספות הוסבו לסוג זה ב-1969. שבע האוניות שעברו את תוכניות השדרוג 27A ו-27C היו בעלות סיפון טיסה זוויתי, ושודרגו לתפקיד הלוחמה נגד צוללות בתוכנית השדרוג SCB-144 בתחילת שנות ה-60 של המאה ה-20, שדרוג שכלל הוספת סונאר מדגם SQS-23 בחרטום. אוניות אלה שימשו במשימות לוחמה נגד צוללות בסוף שנות ה-60 ובמחצית הראשונה של שנות ה-70 של המאה ה-20, והחלו לצאת מהשירות עם כניסת מספר גדל והולך של נושאות על ובשל הזדקנותן. עם זאת, אחת מהאוניות הראשונות בסדרה, לקסינגטון, נותרה בשירות עד 1991 באוניית אימונים. ארבע מן האוניות שעברו שדרוג שומרו כמוזיאונים, והיתר נגרטו החל משנות ה-70. "אוריסקני" הייתה יוצאת דופן בכך שהצי שקל להפעיל אותה מחדש בשנות ה-80 של המאה ה-20, אך בסופו של דבר הוטבעה ב-2006 כדי שתשמש כשונית מלאכותית.
מבין האוניות שלא עברו שדרוג, שלוש אוניות הוסבו לשמש כנושאות מסוקים ללחימה אמפיבית שסומלו LPH (Landing Platform Helicopter). אוניות אלו שירתו במסגרת חיל הנחתים של ארצות הברית ונותרו בשירות פעיל ללא שינויים, עם סיפון טיסה ישר, עד 1970. נושאות המטוסים האחרות הוצאו משירות בסוף שנות ה-50 ובתחילת שנות ה-60 של המאה ה-20, ואז סומלו AVT, אוניות עזר לתובלת מסוקים (Auxiliary Aircraft Transport), וזאת בשל יכולתן המוגבלת מאוד להפעיל מטוסים מודרניים בבטיחות. אונייה אחת שלא עברה שדרוג הוצעה לצי המלכותי האוסטרלי ב-1960, כתחליף לנושאת המטוסים האוסטרלית מלבורן, אך ההצעה נדחתה בשל העלויות הגבוהות שנדרשו כדי להתאים את האונייה לצי המטוסים שהפעיל הצי המלכותי האוסטרלי. כל האוניות שלא עברו שדרוג נגרטו, רובן בשנות ה-70.
התפתחות הכוח האווירי
בנושאות המטוסים שהוסבו לשמש ללוחמה נגד צוללות הייתה הכנף האווירית מורכבת בשנות ה-60 משתי טייסות של מטוסי גראמן S2F טראקר וטייסת אחת של מסוקי סיקורסקי SH-34 סי באט, שהוחלפו ב-1964 במסוקי סיקורסקי SH-3A סי קינג. מטוסי גראמן E-1A טרייסר שימשו כמטוסי שליטה ובקרה. ב-1965 ושדרגו מטוסים אלה לדגם B. בנוסף הוצב על כל אונייה כזו גף של ארבעה מטוסי סקייהוק מדגמי B או C למשימות קרב אוויר כהגנה על המטוסים והמסוקים נגד צוללות.
שירות מבצעי
שלוש עשרה מתוך עשרים וארבע האוניות המקוריות השתתפו גם במלחמת וייטנאם, כולל השלבים המוקדמים לפני המעורבות המלאה של ארצות הברית וגם השלבים שלאחר תום המלחמה הרשמית. עם זאת, ההתפתחות המהירה של מטוסי הסילון הביאה לכך שלא ניתן היה להפעיל מעל סיפוניהן את מטוסי הקרב המתקדמים וחלקן הוקצו למשימות ייעודיות, נושאות מסוקים או לוחמה נגד צוללות. חלק מהאוניות נותרו במשימות תקיפה והפעילו מטוסים ישנים יותר. עם זאת, גם במלחמה זו היוו האוניות חלק חשוב במאמץ המלחמה של ארצות הברית.
אוניות בסדרה
סיווג סימולי גוף בצי ארצות הברית:
היסטוריה צבאית של ניו זילנד
מלחמת העולם הראשונה 1914-1918
המערכה החשובה הראשונה בה השתתפו חייליה של ניו זילנד הייתה מערכת גליפולי באפריל 1915. טעות ניווט גרמה לנחיתת כוחות אנזא"ק ( ANZAC- Australian and New Zealand Army Corps) בנקודה שגויה. 2701 ניו זילנדים נהרגו ו-4852 נפצעו במהלך מאבק מר שנכשל בהשגת מטרותיו. עם זאת, משמעותו וסמליותו של קרב גליפולי, מורגשות עד היום בניו זילנד (ובאוסטרליה) בהיותו הקרב הגדול הראשון שחוו חיילי הצבא הניו זילנדי כבנים לאומה צעירה. יום נחיתת הכוחות בגליפולי, ה-25 באפריל, מצוין עד היום בשתי המדינות כיום אנזא"ק שהוא יום זיכרון, המצוין בטקסים ובמצעדים, לכל הנופלים בקרב זה בפרט ובכל מלחמותיה של ניו זילנד בכלל. חיל המשלוח הניו זילנדי השתתף בקרבות נוספים במזרח התיכון במערכה על סיני וארץ ישראל כנגד הטורקים ונלחמו בכול הקרבות עד לכיבוש ירושלים ותבוסת הצבא העות'ומאני וזכו לשבחים על לחימתם יחד עם חבריהם האוסטרלים והבריטים. במערכה זו השתתפו 17,723 חיילים ניו זילנדים שמתוכם נפלו בקרבות 640 איש ונפצעו 1146.
הדיוויזיה נלחמה כנגד הגרמנים במתקפת האביב של 1918. מאוחר יותר הם כבשו את הכפר לה קווסנוי (Le Quesnoy) בפעולה מוצלחת ב-4 בנובמבר 1918. יום זה נחשב למוצלח ביותר מבין ימי הקרב של הדיוויזיה במשך כל דרכה בחזית המערבית. הם התקדמו 10 ק"מ, שבו 2000 חיילים גרמנים ולקחו שלל של 60 תותחי שדה. ניו זילנד גם תרמה תרומה למאמץ המלחמתי בים. הסיירת "פילומל" (HMNZS Philomel) סיירה במפרץ אלכסנדרטה בצפון-מזרח הים התיכון, נתנה תמיכה לכמה פעולות נחיתה וספגה 3 הרוגים, ביניהם ההרוג הראשון של ניו זילנד במלחמה. כמו כן לקחה הספינה חלק בהגנתה של תעלת סואץ, בפעולות במפרץ עדן ובסיורים במפרץ הפרסי. ביוני 1917 הניחו אנשי קומנדו גרמנים מוקשים במימי החופים של ניו זילנד וגרמו לאובדנן של שתי אניות סוחר.